Yevropa kengashi rahbari Donald Tusk Yevropa Ittifoqi rahbarlari sammitini bekor qildi. "Men sammitni bekor qildim. Yevrosammit Gretsiya bo‘yicha muhokamalarni yakunlaganimizdan keyin, kunning ikkinchi yarmida boshlanadi", deb yozdi u o‘z tvitterida. Biroz oldinroq, 12 iyul kuniga ikki sammit, Yevrohududdagi 19 davlat rahbarlari ishtirokidagi birinchi sammit hamda Yevropa Ittifoqining 28 davlati vakillari ishtirokidagi ikkinchi sammit o‘tkazilishi ma’lum qilingandi.    Birinchi sammitda Gretsiya masalasi muhokama qilinishi ko‘zda tutilgan va unda Afinaga uchinchi marta yordam berish dasturi ko‘rib chiqilishi kerak edi.